CELEX: 32014R0005
Language: ro
Date: 2014-01-06 00:00:00
Title: Regulamentul (UE) nr. 5/2014 al Comisiei din 6 ianuarie 2014 de modificare a Directivei 2008/38/CE de stabilire a listei utilizărilor prevăzute pentru furajele destinate unor scopuri nutriționale speciale  Text cu relevanță pentru SEE

7.1.2014   
            
            
               RO
            
            
               Jurnalul Oficial al Uniunii Europene
            
            
               L 2/3
            
         REGULAMENTUL (UE) NR. 5/2014 AL COMISIEI
   din 6 ianuarie 2014
   de modificare a Directivei 2008/38/CE de stabilire a listei utilizărilor prevăzute pentru furajele destinate unor scopuri nutriționale speciale
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 767/2009 al Parlamentului European și al Consiliului din 13 iulie 2009 privind introducerea pe piață și utilizarea furajelor, de modificare a Regulamentului (CE) nr. 1831/2003 al Parlamentului European și al Consiliului și de abrogare a Directivei 79/373/CEE a Consiliului, a Directivei 80/511/CEE a Comisiei, a Directivelor 82/471/CEE, 83/228/CEE, 93/74/CEE, 93/113/CE și 96/25/CE ale Consiliului și a Deciziei 2004/217/CE a Comisiei (1), în special articolul 10 alineatul (5),
   întrucât:
   
               (1)
            
            
               În conformitate cu articolul 32 alineatul (2) din Regulamentul (CE) nr. 767/2009, mai multe cereri privind autorizarea actualizării listei utilizărilor preconizate menționate la articolul 10 din regulamentul respectiv au fost înaintate Comisiei înainte de 1 septembrie 2010.
            
         
               (2)
            
            
               Unele dintre aceste cereri se referă la modificări ale condițiilor aferente scopurilor nutriționale speciale „Recuperare nutrițională, convalescență” în ceea ce privește câinii și „Stabilizarea digestiei fiziologice” în ceea ce privește furajele care pot conține aditivi în concentrații de 100 de ori mai mari decât valoarea maximă stabilită pentru furaje complete vizată la articolul 8 alineatul (2) din Regulamentul (CE) nr. 767/2009. Celelalte cereri se referă la noi scopuri nutriționale speciale în ceea ce privește cerința stabilită la articolul 8 alineatul (2) din Regulamentul (CE) nr. 767/2009.
            
         
               (3)
            
            
               În plus, în conformitate cu articolul 10 din Regulamentul (CE) nr. 767/2009, Comisia a primit o cerere de a adăuga scopul nutrițional special „Reducerea nivelurilor de iod din furaje în caz de hipertiroidie” în ceea ce privește pisicile.
            
         
               (4)
            
            
               Administrarea unui bolus reprezintă o modalitate specifică de hrănire a animalelor. Pentru a garanta utilizarea adecvată și în condiții de siguranță a unui bolus ca furaj destinat unor scopuri nutriționale speciale, este necesar să se stabilească cerințe generale pentru condițiile aferente anumitor utilizări preconizate.
            
         
               (5)
            
            
               Comisia a pus la dispoziția statelor membre toate cererile, inclusiv dosarele.
            
         
               (6)
            
            
               Dosarele care însoțesc cererile demonstrează că elementele din componența specifică a furajului în cauză corespund scopurilor nutriționale speciale preconizate „Recuperare nutrițională, convalescență” în ceea ce privește câinii, „Stabilizarea digestiei fiziologice” și „Reducerea nivelurilor de iod din furaje în caz de hipertiroidie” în ceea ce privește pisicile, „Sprijinirea pregătirii pentru efort sportiv și recuperarea după efort sportiv” în ceea ce privește ecvideele, „Compensarea carenței de fier postnatale” în ceea ce privește purceii și vițeii neînțărcați, „Sprijinirea regenerării ongloanelor, a copitelor și a pielii” în ceea ce privește caii, rumegătoarele și porcii, „Sprijinirea pregătirii pentru estru și reproducere” în ceea ce privește mamiferele și păsările și „Administrarea pe termen lung a oligoelementelor și/sau a vitaminelor la animalele erbivore” în ceea ce privește rumegătoarele cu un rumen funcțional.
            
         
               (7)
            
            
               În plus, evaluarea a arătat că furajele în cauză nu au efecte adverse asupra sănătății animale, a sănătății umane, a mediului înconjurător sau a bunăstării animale. În cadrul evaluării dosarelor s-a verificat dacă descrierea „conținut ridicat de un anumit aditiv furajer” înseamnă un nivel înalt al aditivului respectiv care este aproape de valoarea maximă stabilită pentru furaje complete, fără a depăși însă această valoare.
            
         
               (8)
            
            
               Prin urmare, cererile sunt valabile și este necesar să se adauge scopurile nutriționale speciale pe lista utilizărilor preconizate și să se modifice condițiile aferente scopurilor nutriționale speciale „Recuperare nutrițională, convalescență” și „Stabilizarea digestiei fiziologice”.
            
         
               (9)
            
            
               Prin urmare, Directiva 2008/38/CE ar trebui modificată în consecință.
            
         
               (10)
            
            
               Deoarece niciun motiv de siguranță nu impune aplicarea imediată a modificărilor cu privire la furajele introduse deja în mod legal pe piață, este adecvat să se prevadă o perioadă de tranziție pentru a permite părților interesate să se pregătească pentru a îndeplini noile cerințe.
            
         
               (11)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală și nu au întâmpinat nicio opoziție din partea Parlamentului European sau a Consiliului,
            
         ADOPTĂ PREZENTUL REGULAMENT:
   Articolul 1
   Anexa I la Directiva 2008/38/CE se modifică în conformitate cu anexa la prezentul regulament.
   Articolul 2
   Furajele incluse în anexa la prezentul regulament și vizate la articolul 8 alineatul (2) din Regulamentul (CE) nr. 767/2009 care au fost deja introduse în mod legal pe piață înainte de 1 septembrie 2010 și care sunt produse și etichetate înainte de 27 iulie 2014 pot continua să fie introduse pe piață și utilizate până la epuizarea stocurilor existente. În cazul în care această hrană este destinată animalelor de companie, data menționată în ultima teză este 27 ianuarie 2016.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 6 ianuarie 2014.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 229, 1.9.2009, p. 1.
   
      ANEXĂ
      Anexa I la Directiva 2008/38/CE se modifică după cum urmează:
      
                  1.
               
               
                  În partea A se adaugă următorul punct:
                  
                              „10.
                           
                           
                              Atunci când un furaj destinat unor scopuri nutriționale speciale este introdus pe piață sub forma unui bolus, constând într-o materie primă furajeră sau într-un furaj suplimentar destinat administrării individuale pe cale orală prin hrănire forțată, eticheta furajului trebuie, după caz, să menționeze perioada maximă de eliberare continuă a bolusului și rata zilnică de eliberare pentru fiecare aditiv pentru care este stabilită o valoare maximă pentru furaje complete. La cererea autorității competente, operatorul din sectorul hranei pentru animale care introduce un bolus pe piață trebuie să demonstreze că nivelul aditivului disponibil zilnic în tractul digestiv nu va depăși, după caz, valoarea maximă a aditivului stabilită per kg de furaje complete pe parcursul întregii perioade de hrănire (efect de eliberare lentă). Se recomandă ca furajele sub formă de bolus să fie administrate de un medic veterinar sau de orice altă persoană competentă.”
                           
                        
            
                  2.
               
               
                  Partea B se modifică după cum urmează:
                  
                              Scop nutrițional special
                           
                           
                              Caracteristici nutriționale esențiale
                           
                           
                              Specia sau categoria de animale
                           
                           
                              Mențiuni pentru etichetare
                           
                           
                              Perioada de utilizare recomandată
                           
                           
                              Alte dispoziții
                           
                        
                              (a)
                           
                           
                              Următorul rând se introduce între rândul referitor la scopul nutrițional special „Reglarea metabolismului lipidic în cazul hiperlipidemiei” și rândul referitor la scopul nutrițional special „Reducerea cuprului din ficat”:
                              
                                          „Reducerea nivelurilor de iod din furaje în caz de hipertiroidie
                                       
                                       
                                          Nivel redus de iod: maximum 0,26 mg/kg de hrană completă pentru animale de companie, cu un conținut de umiditate de 12 %
                                       
                                       
                                          Pisici
                                       
                                       
                                          Iod (total)
                                       
                                       
                                          Inițial până la 3 luni
                                       
                                       
                                          A se indica pe etichetă: «Se recomandă consultarea unui medic veterinar înainte de utilizare și înainte de prelungirea perioadei de utilizare.» ”
                                       
                                    
                        
                              (b)
                           
                           
                              Rândul referitor la scopul nutrițional special „Recuperare nutrițională, convalescență”, specia sau categoria de animale „câini și pisici”, se înlocuiește cu următorul text:
                              
                                          „Recuperare nutrițională, convalescență (1)
                                          
                                       
                                       
                                          Densitate energetică mare, concentrații mari de nutrienți esențiali și ingrediente extrem de ușor de digerat
                                       
                                       
                                          Câini și pisici
                                       
                                       
                                          
                                                      —
                                                   
                                                   
                                                      Ingrediente extrem de ușor de digerat, inclusiv tratarea lor, după caz
                                                   
                                                
                                                      —
                                                   
                                                   
                                                      Valoare energetică
                                                   
                                                
                                                      —
                                                   
                                                   
                                                      Conținut de acizi grași n-3 și n-6 (dacă se adaugă)
                                                   
                                                
                                       
                                          Până la încheierea recuperării
                                       
                                       
                                          În cazul furajelor special condiționate pentru a fi administrate prin intubare, a se indica pe etichetă: «Administrare sub supraveghere veterinară.»
                                       
                                    
                                          
                                             Enterococcus faecium DSM 10663/NCIMB 10415 (E1707)
                                          Furajele suplimentare pot conține aditivi furajeri din grupa funcțională «stabilizatori ai florei intestinale» într-o concentrație de 100 de ori mai mare decât valoarea maximă stabilită pentru furaje complete.
                                       
                                       
                                          Câini
                                       
                                       
                                          Denumirea stabilizatorului florei intestinale și cantitatea adăugată a acestuia
                                       
                                       
                                          10-15 zile
                                       
                                       
                                          
                                                      —
                                                   
                                                   
                                                      Instrucțiunile de utilizare a furajelor garantează respectarea valorii maxime legale a stabilizatorului florei intestinale stabilite pentru furaje complete.
                                                   
                                                
                                                      —
                                                   
                                                   
                                                      A se indica pe etichetă: «Se recomandă consultarea unui medic veterinar înainte de utilizare și înainte de prelungirea perioadei de utilizare.»
                                                   
                                                
                                    
                        
                              (c)
                           
                           
                              Rândul referitor la scopul nutrițional special „Stabilizarea digestiei fiziologice” se înlocuiește cu următorul text:
                              
                                          „Stabilizarea digestiei fiziologice
                                       
                                       
                                          Ingrediente extrem de ușor de digerat, cu capacitate scăzută de neutralizare
                                       
                                       
                                          Purcei
                                       
                                       
                                          
                                                      —
                                                   
                                                   
                                                      Ingrediente extrem de ușor de digerat, inclusiv tratarea lor, după caz
                                                   
                                                
                                                      —
                                                   
                                                   
                                                      Capacitate de neutralizare
                                                   
                                                
                                                      —
                                                   
                                                   
                                                      Sursă (surse) de substanțe astringente (dacă se adaugă)
                                                   
                                                
                                                      —
                                                   
                                                   
                                                      Sursă (surse) de substanțe mucilaginoase (dacă se adaugă)
                                                   
                                                
                                       
                                          2-4 săptămâni
                                       
                                       
                                          A se indica pe etichetă:
                                          «În cazul în care există riscul apariției tulburărilor digestive, în timpul tulburărilor digestive sau în perioada de refacere după tulburări digestive.»
                                       
                                    
                                          Ingrediente extrem de ușor de digerat
                                       
                                       
                                          Porci
                                       
                                       
                                          
                                                      —
                                                   
                                                   
                                                      Ingrediente extrem de ușor de digerat, inclusiv tratarea lor, după caz
                                                   
                                                
                                                      —
                                                   
                                                   
                                                      Sursă (surse) de substanțe astringente (dacă se adaugă)
                                                   
                                                
                                                      —
                                                   
                                                   
                                                      Sursă (surse) de substanțe mucilaginoase (dacă se adaugă)
                                                   
                                                
                                    
                                          Aditivi furajeri din grupa funcțională «stabilizatori ai florei intestinale» a categoriei «aditivi zootehnici» în conformitate cu anexa I la Regulamentul (CE) nr. 1831/2003.
                                          Furajele suplimentare pot conține aditivi furajeri din grupa funcțională «stabilizatori ai florei intestinale» într-o concentrație de 100 de ori mai mare decât valoarea maximă stabilită pentru furaje complete.
                                       
                                       
                                          Specii de animale pentru care este autorizat stabilizatorul florei intestinale
                                       
                                       
                                          Denumirea stabilizatorului florei intestinale și cantitatea adăugată a acestuia
                                       
                                       
                                          Până la 4 săptămâni
                                       
                                       
                                          A se indica pe eticheta furajelor:
                                          
                                                      1.
                                                   
                                                   
                                                      «În cazul în care există riscul apariției tulburărilor digestive, în timpul tulburărilor digestive sau în perioada de refacere după tulburări digestive.»
                                                   
                                                
                                                      2.
                                                   
                                                   
                                                      După caz: «Furajul conține un stabilizator al florei intestinale într-o concentrație de peste 100 de ori mai mare decât valoarea maximă autorizată pentru furaje complete.»
                                                   
                                                Instrucțiunile de utilizare a furajelor garantează respectarea valorii maxime legale a stabilizatorului florei intestinale stabilite pentru furaje complete.”
                                       
                                    
                        
                              (d)
                           
                           
                              Următoarele rânduri se introduc între rândul referitor la scopul nutrițional special „Reducerea riscului de acidoză” și rândul referitor la scopul nutrițional special „Stabilizarea echilibrului apei și electroliților”:
                              
                                          „Administrarea pe termen lung a oligoelementelor și/sau a vitaminelor la animalele erbivore
                                       
                                       
                                          Conținut ridicat de
                                          
                                                      —
                                                   
                                                   
                                                      oligoelemente;
                                                      și/sau
                                                   
                                                
                                                      —
                                                   
                                                   
                                                      vitamine, provitamine și substanțe bine definite chimic cu efecte similare.
                                                   
                                                Furajele suplimentare pot conține aditivi furajeri într-o concentrație de 100 de ori mai mare decât valoarea maximă stabilită pentru furaje complete.
                                       
                                       
                                          Rumegătoare cu un rumen funcțional
                                       
                                       
                                          
                                                      —
                                                   
                                                   
                                                      Denumirile și cantitățile totale ale fiecărui oligoelement adăugat și ale fiecărei vitamine, provitamine și substanțe bine definite chimic cu efecte similare care a fost adăugată
                                                   
                                                
                                                      —
                                                   
                                                   
                                                      Rata zilnică de eliberare pentru fiecare oligoelement și/sau vitamina, dacă se utilizează un bolus
                                                   
                                                
                                                      —
                                                   
                                                   
                                                      Perioada maximă de eliberare continuă pentru fiecare oligoelement sau vitamina, dacă se utilizează un bolus
                                                   
                                                
                                       
                                          Până la 12 luni
                                       
                                       
                                          
                                                      —
                                                   
                                                   
                                                      Administrarea sub formă de bolus este permisă. Un bolus poate conține până la 20 % fier sub formă nonbiodisponibilă inertă, în vederea creșterii densității sale.
                                                   
                                                
                                                      —
                                                   
                                                   
                                                      A se indica pe eticheta furajelor:
                                                      
                                                                  «—
                                                               
                                                               
                                                                  Trebuie să fie evitată suplimentarea simultană cu aditivi cu un conținut maxim provenind din alte surse decât cele cuprinse în bolus, după caz.
                                                               
                                                            
                                                                  —
                                                               
                                                               
                                                                  Înainte de utilizare, se recomandă consultarea unui medic veterinar sau a unui nutriționist cu privire la:
                                                                  
                                                                              1.
                                                                           
                                                                           
                                                                              echilibrul oligoelementelor în rația zilnică;
                                                                           
                                                                        
                                                                              2.
                                                                           
                                                                           
                                                                              statutul șeptelului din punct de vedere al oligoelementelor.
                                                                           
                                                                        
                                                            
                                                                  —
                                                               
                                                               
                                                                  Bolusul conține x % fier inert în vederea creșterii densității sale, după caz.»
                                                               
                                                            
                                                
                                    
                                          Compensarea carenței de fier postnatale
                                       
                                       
                                          Conținut ridicat de compuși de fier autorizați în cadrul grupei funcționale «compuși de oligoelemente» a categoriei «aditivi nutriționali» în conformitate cu anexa I la Regulamentul (CE) nr. 1831/2003.
                                          Furajele suplimentare pot conține fier într-o concentrație de 100 de ori mai mare decât valoarea maximă stabilită pentru furaje complete.
                                       
                                       
                                          Purcei și viței neînțărcați
                                       
                                       
                                          Conținut total de fier
                                       
                                       
                                          Până la 3 săptămâni după naștere
                                       
                                       
                                          Instrucțiunile de utilizare a furajelor garantează respectarea valorilor maxime legale ale fierului stabilite pentru furaje complete.
                                       
                                    
                                          Sprijinirea regenerării ongloanelor, a copitelor și a pielii
                                       
                                       
                                          Conținut ridicat de zinc.
                                          Furajele suplimentare pot conține zinc într-o concentrație de 100 de ori mai mare decât valoarea maximă stabilită pentru furaje complete.
                                       
                                       
                                          Cai, rumegătoare și porci
                                       
                                       
                                          Cantitatea totală de
                                          
                                                      —
                                                   
                                                   
                                                      zinc
                                                   
                                                
                                                      —
                                                   
                                                   
                                                      metionină
                                                   
                                                
                                       
                                          Până la 8 săptămâni
                                       
                                       
                                          Instrucțiunile de utilizare a furajelor garantează respectarea valorilor maxime legale ale zincului stabilite pentru furaje complete.
                                       
                                    
                                          Sprijinirea pregătirii pentru estru și reproducere
                                       
                                       
                                          
                                                      —
                                                   
                                                   
                                                      Conținut ridicat de seleniu și
                                                      un conținut minim de vitamina E per kg de furaje complete cu un conținut de umiditate de 12 % de 53 mg pentru porci, de 35 mg pentru iepuri și de 88 mg pentru câini, pisici și nurci;
                                                      un conținut minim de vitamina E per animal și per zi de 100 mg pentru ovine, de 300 mg pentru bovine și de 1 100 mg pentru cai
                                                      sau
                                                   
                                                
                                                      —
                                                   
                                                   
                                                      Conținut(uri) înalt(e) de vitamina A
                                                      și/sau de vitamina D și/sau
                                                      un conținut minim de betacaroten de 300 mg per animal și per zi.
                                                   
                                                Furajele suplimentare pot conține seleniu, vitamina A și vitamina D într-o concentrație de 100 de ori mai mare decât valoarea maximă stabilită pentru furaje complete.
                                       
                                       
                                          Mamifere
                                       
                                       
                                          Denumirile și cantitățile totale ale fiecărui oligoelement adăugat și ale fiecărei vitamine adăugate
                                       
                                       
                                          
                                                      —
                                                   
                                                   
                                                      Vaci: 2 săptămâni înainte de sfârșitul gestației până la confirmarea următoarei gestații.
                                                   
                                                
                                                      —
                                                   
                                                   
                                                      Scroafe: cu 7 zile înainte de până la 3 zile după parturiție și cu 7 zile înainte de până la 3 zile după împerechere.
                                                   
                                                
                                                      —
                                                   
                                                   
                                                      Alte mamifere femele: din ultima parte a gestației până la confirmarea următoarei gestații.
                                                   
                                                
                                                      —
                                                   
                                                   
                                                      Masculi: în timpul perioadelor de activitate de reproducere.
                                                   
                                                
                                       
                                          
                                                      —
                                                   
                                                   
                                                      Instrucțiunile de utilizare a furajelor garantează respectarea valorilor maxime legale în cauză pentru furaje complete.
                                                   
                                                
                                                      —
                                                   
                                                   
                                                      A se indica pe eticheta furajelor:
                                                      «Recomandări cu privire la situațiile în care este indicată utilizarea furajului.» ”
                                                   
                                                
                                    
                                          
                                                      —
                                                   
                                                   
                                                      Conținut(uri) ridicat(e) de vitamina A și/sau de vitamina D
                                                      sau
                                                   
                                                
                                                      —
                                                   
                                                   
                                                      Conținut(uri) ridicat(e) de seleniu și/sau zinc și/sau un conținut minim de vitamina E de 44 mg/kg de furaje complete cu un conținut de umiditate de 12 %.
                                                   
                                                Furajele suplimentare pot conține seleniu, zinc, vitamina A și vitamina D într-o concentrație de 100 de ori mai mare decât valoarea maximă stabilită pentru furaje complete.
                                       
                                       
                                          Păsări
                                       
                                       
                                          Denumirile și cantitățile totale ale fiecărui oligoelement adăugat și ale fiecărei vitamine adăugate
                                       
                                       
                                          
                                                      —
                                                   
                                                   
                                                      Pentru femele: în timpul estrului.
                                                   
                                                
                                                      —
                                                   
                                                   
                                                      Pentru masculi: în timpul perioadelor de activitate de reproducere.
                                                   
                                                
                                    
                        
                              (e)
                           
                           
                              Următorul rând se introduce între rândul referitor la scopul nutrițional special „Compensarea pierderii electrolitice în cazul transpirațiilor abundente” și rândul referitor la scopul nutrițional special „Recuperare nutrițională, convalescență”, specia sau categoria de animale „ecvidee”:
                              
                                          „Sprijinirea pregătirii pentru efort sportiv și recuperarea după efort sportiv
                                       
                                       
                                          Conținut ridicat de seleniu și un conținut minim de 50 mg de vitamina E per kg de furaje complete cu un conținut de umiditate de 12 %.
                                          Furajele suplimentare pot conține compuși de seleniu într-o concentrație de 100 de ori mai mare decât valoarea maximă stabilită pentru furaje complete.
                                       
                                       
                                          Ecvidee
                                       
                                       
                                          Cantitatea totală de
                                          
                                                      —
                                                   
                                                   
                                                      vitamina E
                                                   
                                                
                                                      —
                                                   
                                                   
                                                      seleniu
                                                   
                                                
                                       
                                          Până la 8 săptămâni înainte de efortul sportiv – până la 4 săptămâni după efortul sportiv
                                       
                                       
                                          Instrucțiunile de utilizare a furajelor garantează respectarea valorilor maxime legale ale seleniului stabilite pentru furaje complete.”
                                       
                                    
                        
            
         (1)  Producătorul poate completa scopul nutrițional special cu referirea la «lipidoza hepatică a felinelor.» ”